**וסלי סו** (נולד ב-9 באוקטובר 1993) הוא שחמטאי פיליפיני-אמריקאי בדרגת רב-אמן. סו השיג את התואר רב־אמן בגיל 14, והיה שלוש פעמים אלוף הפיליפינים בשחמט. אלוף ארצות הברית לשנת 2017, 2020 ו-2021.

תקופת הילדות
------------

וסלי סו נולד לזוג הורים רואי חשבון. בגיל שש אביו לימד אותו לשחק שחמט, ובגיל תשע החל להתחרות בתחרויות של בני נוער.

בשנת 2003 זכה באליפות הפיליפינים עד גיל 10, והשתתף גם באליפות העולם לנוער, שם סיים במקום ה-19 ב-2003 (עד גיל 10), במקום ה-13 בשנת 2004 (עד גיל 12) ובמקום הרביעי בשנת 2005 (עד גיל 12).

בחודש אוגוסט 2005 שיחק סו בתחרות הבינלאומית בניצה, וסיים במקום ה-16 מבין 159 מתחרים עם 4/7. בתוך ארבעה חודשים השיג שלושה ציונים לדרגת אמן בינלאומי, ובכך הפך לפיליפיני הצעיר ביותר שהשיג את הדרגה, לאחר שהשיג 5.5/9 בתחרות הפתוחה של סן מרינו, 6.5/11 בתחרות פתוחה במלזיה ו-5/9 בתחרות פתוחה בדובאי. סו הופיע לראשונה בזירה האולימפית באולימפיאדת השחמט 2006 שנערכה בטורינו על לוח המילואים של נבחרת הפיליפינים.

סו השיג את הציון הראשון לדרגת רב-אמן עם 7/9 בתחרות באד-ויאסה וסיים את שנת 2006 עם 6/9 בתחרות האמנים של סינגפור.

בינואר 2007 סו הבטיח את השתתפותו בגביע העולם לשחמט, לאחר שהשיג 5.5/9 בתחרות האזורית שהתקיימה בווייטנאם. בין חודש ינואר 2006 לחודש אפריל 2007 צבר סו 303 נקודות במד הכושר והגיע ל-2519.

בחודש מאי 2007 זכה סו באליפות הנוער בשחמט. לאחר מכן השיג ציון שני לרב-אמן באליפות העולם לנוער של שנת 2007, כאשר צבר 7.5/13. את הציון השלישי והאחרון השיג בדצמבר 2007 בתחרות בינלאומית שהתקיימה במנילה, והפך לרב האמן הצעיר ביותר בפיליפינים בגיל 14 חודש ו-28 יום, והשביעי הצעיר ביותר אי פעם להשיג את התואר.

קריירת שחמט
-----------

בחודש אפריל 2008 חלק סו מקום ראשון בתחרות הפתוחה בדובאי עם 7/9. בדרכו חזרה לפיליפינים התמודד בדו-קרב מול רב האמן סוסנטו מגאראנטו מאינדונזיה וניצח 2–4. לאחר מכן ניצח בתחרות רבי אמנים שנערכה במנילה עם 8.5/11.

בחודש יולי 2008 יצא סו במקום השני בתחרות לקביעת הרכב הנבחרת לאולימפיאדת השחמט 2008. סו השיג 12.5/17. מייד לאחר מכן חלק מקום שמיני באליפות העולם לנוער שנערכה בטורקיה, וחלק מקום שני עם זוראב אזמאיפרשיבילי עם 6.5/9 בתחרות פתוחה בווייטנאם. בתוך שלושה חודשים השלים סו 69 משחקים לצורך דירוג מד הכושר.

בחודש אוקטובר 2008 סו הפך לצעיר השחקנים שחצה את קו 2600 במד הכושר, ושבר בכך את השיא שקבע מגנוס קרלסן. שיא זה נשבר לאחר מכן על ידי ויי אי וג'ון מ. בורק.

בשנת 2009 ניצח סו בתחרות טאטא סטיל C עם 9.5/13, נקודה יותר מאניש גירי ובכך הבטיח את מקומו בתחרות B בשנה הבאה. סו השיג 5/9 וחלק מקום 17 בתחרות החזקה של אירופלוט שנערכה במוסקבה וכן זכה בתואר הנער המצטיין בתחרות רבי אמנים שנערכה בפיליפינים הוציא סו 9/11 והבטיח את מקומו בגביע העולם לאחר שסיים שני בתחרות האזורית שנערכה בווייטנאם.

בגיל 16 סו הפך לסנסציה בגביע העולם של שנת 2009 כאשר הגיע עד הסיבוב הרביעי שם נוצח במשחקים מהירים על ידי ולדימיר מלאכוב. הוא ניצח את גאדיר גוסיינוב, לאחר מכן את וסילי איוונצ'וק ואת גטה קמסקי. בתחרות טאטא סטיל B חלק סו מקום רביעי בתחילת 2010 עם ארוין ל'אמי עם 7.5/13 וחלק מקום שביעי בתחרות אירופלוט שנערכה במוסקבה. באליפות האזורית שנערכה באסיה חלק סו מקום שני עם 6.5/9 ובכך קיבל כרטיס כניסה לגביע העולם לשנת 2011. כמו כן זכה באליפות הפיליפינים בפעם השנייה.

ביולי 2010 הוביל סו בתחרות החזקה בביל, אך לאחר מכן נסוג למקום החמישי עם 4.5/9. שלושה שבועות לאחר מכן השתתף סו בפעם האחרונה בתחרות "ניסיון מול כוכבים עולים" וצבר 4.5/10 בול בוריס גלפנד, פטר סבידלר, נילסן, לוק ואן ולי וליובומיר ליובוגויץ'. לאחר מכן השתתף סו באולימפיאדת השחמט 2010 שם השיג 6.5/10 על הלוח הראשון ללא הפסד, ותוצאות תיקו מול וסלין טופאלוב ואלכסיי שירוב.

בתחרות טאטא סטיל B חלק סו מקום רביעי בתחילת 2011 אך פרש מתחרות אירופלוט שנערכה במוסקבה עקב תשישות. ביולי 2011 זכה באליפות הפיליפינים בפעם השלישית.

באוגוסט 2012 החל סו לימודים מלאים באוניברסיטת ובסטר במסגרת תוכנית שיזמה סוזאן פולגאר. בחודש ספטמבר 2012 סו ניצח בתחרות הבינלאומית בקוויבק, חצי נקודה לפני לאזארו ברוזון. באולימפיאדת השחמט 2012 השיג סו 6.5/11 כולל תוצאות תיקו מול בכירי השחמטאים בעולם לבון ארוניאן, ויקטור בולוגן, וסלין טופאלוב, פטר לקו ומייקל אדמס.

סו סיים במקום השני בתחרות האזורית ובכך הבטיח מקום לגביע העולם 2013, לאחר מכן חלק מקום עם פבל אליינוב בתחרות הפתוחה ברייקיביק ותוך כך חצה סו את קו 2700 במד הכושר וסיים במקום ה-50 בעולם. סו זכה במדליית הזהב במשחקי הקיץ בקאזאן. בגביע העולם הודח סו בסיבוב השני על ידי יבגני טומשבסקי שהעפיל לחצי הגמר. באוקטובר 2013 ניצח סו בתחרות Unive Crown עם 4.5/6.

סו חלק מקום רביעי עם פביאנו קרואנה ודומינגז בתחרות טאטא סטיל 2014 A עם 6/11. סו ניצח בתחרות ה-49 לזכרו של חוסה ראול קפבלנקה. במהלך התחרות צבר סו 13 נקודות מד כושר ועלה למקום ה-15 בעולם. זכייה בתחרות ACP Golden Classic שנערכה באיטליה קידמה את סו למקום ה-12 בדירוג העולמי.

בתחרות המיליונים בלאס וגאס סו ניצח עם 8.5/13, בפברואר 2015 העפיל לעשיריה המובילה בעולם לאחר שחלק מקום 2–5 בתחרות טאטא סטיל 2015 לאחר המנצח פביאנו קרואנה. בנובמבר 2015 ניצח סו בתחרות בילבאו, שם ניצח את דינג לירן ואת אניש גירי.

בנובמבר 2015 ניצח בתחרות העל בבילבאו (קטגוריה 22).

בגביע העולם בשחמט בשנת 2017 הוא הודח בחצי הגמר.

בינואר 2017, סו עבר את מד הכושר 2800 (כשהגיע ל-2808 נקודות) והיה בכך לשחקן ה-11 בהיסטוריה שעשה זאת.

מעבר פדרציה
-----------

מעברו של סו לפדרציית השחמט האמריקאית אושר בנובמבר 2014. זמן קצר לאחר מכן, לאחר שנתיים וחצי של אימונים עם סוזן פולגאר, עזב סו את אוניברסיטת ובסטר כדי להפוך לשחמטאי מקצועני.

וסלי סו באולימפיאדת השחמט
-------------------------

בין השנים 1994 ל-2022 השתתף סו ב-7 אולימפיאדות שחמט:

|  |  |  |  |  |  |  |  |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2006 | עת2 | הפיליפינים | 2254 | 3 מ-5 | 2+ 2= 1- | 60.0 | 44 קבוצתי |
| 2008 | 2 | הפיליפינים | 2610 | 7 מ-10 | 4+ 6= 0- | 70.0 | 46 קבוצתי, 11 אישי |
| 2010 | 1 | הפיליפינים | 2668 | 6.5 מ-10 | 3+ 7= 0- | 65.0 | 50 קבוצתי, 27 אישי |
| 2014 | 2 | הפיליפינים | 2652 | 6.5 מ-11 | 2+ 9= 0- | 59.1 | 21 קבוצתי, 16 אישי |
| 2016 | 3 | ארצות הברית | 2782 | 8.5 מ-10 | 7+ 3= 0- | 85.0 | 1 קבוצתי, 1 אישי |
| 2018 | 1 | ארצות הברית | 2776 | 7.5 מ-11 | 5+ 5= 1- | 68.2 | 2 קבוצתי |
| 2022 | 3 | ארצות הברית | 2773 | 7 מ-10 | 4+ 6= 0- | 70.0 | 5 קבוצתי |

מד כושר
-------

 לא ניתן להציג את הגרף באופן זמני – ההרחבה `Graph` להצגת תרשימים מושבתת כרגע.

מבחר תחרויות בהן השתתף
----------------------

* תחרות העל בבילבאו בשנים:

2015, 2016
* אליפות האמנים של קטר בשחמט 2015
* תחרות העל טאטא סטיל בשנים:

2016, 2017, 2018, 2020
* גביע סינקפילד 2016
* גביע העולם בשחמט 2017
* תחרות המועמדים 2018
* ניצחון בגראנד צ'ס טור 2016 ו-2021

קישורים חיצוניים
----------------

ויקישיתוף מדיה וקבצים בנושא **וסלי סו** בוויקישיתוף
* 

* אתר האינטרנט הרשמי של וסלי סו (באנגלית)
* וסלי סו, ברשת החברתית פייסבוק

* וסלי סו, באתר צ'סגיימס (באנגלית)

* וסלי סו, באתר פיד"ה (באנגלית)
* משחקיו של וסלי סו, באתר 365chess (באנגלית)
* מבחר תחבולות של וסלי סו, באתר wtharvey (באנגלית)

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

הערות שוליים
------------

1. ↑  אליפות העולם לנוער בשנת 2003 (עד גיל 10)
2. ↑  אליפות העולם לנוער בשנת 2004 (עד גיל 12)
3. ↑  אליפות העולם לנוער בשנת 2005 (עד גיל 12)
4. ↑  התחרות הבינלאומית בניצה 2005
5. ↑  נבחרת הפיליפינים באולימפיאדת השחמט 2006
6. ↑  וסלי סו, צעיר רבי האמנים בעולם בן 14 שנים
7. ↑  סו במקום ראשון בתחרות הפתוחה בדובאי עם 7/9
8. ↑  דווח פיד"ה על התחרות הפתוחה בדובאי
9. ↑  טבלת השיאים, בערך במחצית הטקסט
10. ↑  טבלת התחרות טאטא סטיל 2009
11. ↑  תחרות אירופלוט שנערכה במוסקבה 2009
12. ↑  התחרות האזורית שנערכה בווייטנאם 2009
13. ↑  סיבוב רביעי בגביע העולם של שנת 2009
14. ↑  תחרות החזקה ביל 2010
15. ↑  ניסיון מול כוכבים עולים 2010
16. ↑  סו באולימפיאדת השחמט 2010
17. ↑  סו פרש מתחרות אירופלוט שנערכה במוסקבה
18. ↑  זכייה שלישית באליפות הפיליפינים
19. ↑  סו החל לימודים מלאים באוניברסיטת ובסטר
20. ↑  סו באולימפיאדת השחמט 2012
21. ↑  סו זוכה במדליית הזהב במשחקי הקיץ בקאזאן
22. ↑  סו ניצח בתחרות Unive Crown
23. ↑  תחרות טאטא סטיל 2014 A
24. ↑  תחרות טאטא סטיל 2014 A
25. ↑  התחרות ה-49 לזכרו של חוסה ראול קפבלנקה
26. ↑  טבלת התחרות טאטא סטיל 2015
27. ↑  תחרות טאטא סטיל 2015
28. ↑  טבלת תחרות העל בבילבאו
29. ↑  דו-קרב על המקום הראשון בתחרות העל בבילבאו
30. ↑  אישור FIDE על המעבר
31. ↑  סו עוזב את אוניברסיטת ובסטר
32. ↑  So, Wesley - Men's Chess Olympiads, באתר אולימפבייס (באנגלית)
33. ↑
34. ↑


|  |
| --- |
| **עשרת השחמטאים בעלי הדירוג הגבוה ביותר בעולם**, לפי מד כושר של פיד"ה, נכון לנובמבר 2023 |
| 

|  |  |  |  |  |
| --- | --- | --- | --- | --- |
| 1. נורווגיהנורווגיה מגנוס קרלסן
6. רוסיהרוסיה יאן נפומניאשצ'י | 2. ארצות הבריתארצות הברית היקארו נקמורה
7. ארצות הבריתארצות הברית וסלי סו | 3. הרפובליקה העממית של סיןהרפובליקה העממית של סין דינג לירן
8. הולנדהולנד אניש גירי | 4. ארצות הבריתארצות הברית פביאנו קרואנה
9. רוסיהרוסיה סרגיי קריאקין | 5. צרפתצרפת עלי רזא פירוזג'א
10. הונגריההונגריה ריכרד רפורט |

 |


|  |  |
| --- | --- |
| בקרת זהויות עריכת הנתון בוויקינתונים | 
* VIAF: 2736157704204944440006
* WorldCat: viaf-2736157704204944440006

 |